text: প্রাচীন শ্যাম (Thai: เมืองโบราณ, Mueang Boran) হচ্ছে  একটি মুক্ত-উদ্যান যাদুঘর যা থাইল্যান্ডের শেপ এলাকায় প্রায় ২০০ একর (০.৮১ বর্গ কিলোমিটার) যায়গা জুড়ে বিস্তৃত। ২৯৬/১ মূ 7, সুখুমভিট রোড, বাং পু মাই মহকুমায় অবস্থিত প্রায় ৮০০ রাই বা অঞ্চল সমৃদ্ধ এই বাগানকে বিশ্বের সবচেয়ে বড় উম্মুক্ত উদ্যান যাদুঘর ধরা হয়। সামুট প্রাকান প্রদেশের কুমির খামারের কাছাকাছি এর অবস্থান। প্রায় ৩২০ হেক্টর আয়তনের ছোট উদ্যান শহরের মধ্যে থাইল্যান্ডের বিখ্যাত ১১৬ টি সৌধ এবং স্থাপত্য কাঠামোর প্রতিলিপি আছে। পার্কের ভূমির আকারও কিছুটা থাইল্যান্ড রাজ্যের আকৃতির। চোখের দেখায় কুঠার আকৃতির মতো লেআউট রয়েছে। দেশের যে স্থাপনা যেখানে পার্কের মধ্যে সেভাবেই বিন্যাস করা হয়েছে। তাই এর ভূমি পরিকল্পনা যেমন উত্তর, মধ্য, দক্ষিণ এবং উত্তর-পূর্বাঞ্চলীয় অঞ্চলের সাথে মোটামোটি মিলে যায়। থাইল্যান্ডের গুরুত্বপূর্ণ ঐতিহাসিক এবং সাংস্কৃতিক বিভিন্ন প্রকল্পগুলিকে এখানে তৈরী করে প্রদর্শন করা হয়েছে। থাই সাহিত্য এবং বৌদ্ধধর্মীয় বিভিন্ন নিদর্শনও রয়েছে।
  
  এর মধ্যে কিছু কিছু স্থাপনা একদম মুল আকৃতিতেই তৈরী করা হয়েছে। বাকীগুলো স্কেল হ্রাস করে ছোট আকারের প্রতিলিপি। এই সব প্রতিলিপিগুলোর ঐতিহ্যবাহী চেহারা অক্ষুন্ন রাখার জন্য দেশের যাদুঘরের সাথে জড়িত দক্ষ ব্যক্তিদের সাহায্য নেয়া হয়েছে। পুরাতন ধ্বংসপ্রাপ্ত স্থাপনার মধ্যে রয়েছে গ্রান্ড প্যালেস অব অথায়া (Grand Palace of Ayutthaya) যা বর্মিজ বাহিনীর হাতে ১৭৬৭ সালে ধ্বংসপ্রাপ্ত হয়। আরো আছে ফিমাই ঐতিহ্য উদ্যান (Phimai Historical Park) , ওয়াট খাও ফ্রা বিহার (Wat Khao Phra Viharn) ইত্যাদি।
  
  ইতিহাস
  
  লেক বিরিয়াফান্ত শৈশবকাল থেকেই শিল্পের প্রতি আগ্রহী ছিলেন, যা তাকে একটি প্রাচীন ধাচের শহরের অনুলিপি প্রতিষ্ঠার জন্য অনুপ্রাণিত করেছিল। প্রাথমিকভাবে, তিনি একটি থাই মানচিত্রের আকারের গল্ফ কোর্স তৈরির পরিকল্পনা করেন যেখানে গুরুত্বপূর্ণ জাতীয় প্রাচীন জায়গাগুলির  ছোট প্রতিলিপি স্থাপন করা হবে, যার লক্ষ্য হবে শুধুমাত্র পর্যটন এবং ইতিহাস শিক্ষা।
  
  সেই আলোকে ১৯৬৩ সালে ৭৬টি প্রাচীন স্থাপত্যকর্মের প্রতিলিপি সাজিয়ে এনসিয়েন্ট সায়াম যাত্রা শুরু করে। এর শুরুর পূর্বে প্রাচীন শহর ও স্থাপত্য কর্ম নিয়ে  নিয়ে গবেষণা শুরু করেন লেক। তিনি দেখতে পেলেন যে অনেক প্রাচীন স্থান ক্ষয় হয়ে গেছে। সুতরাং, তিনি প্রাচীন শহরের ধারণাটি পর্যটন আকর্ষণ এবং নতুন প্রজন্মের ঐতিহ্যের শিক্ষার সুবিধার্থে প্রয়োজনীয় পরিবর্তন করেছেন। ক্রমাগতভাবে এনসিয়েন্ট সায়ামকে তিনি  সমৃদ্ধ করেন এবং ১৭ নভেম্বর’ ২০০০ সালে তাঁর জীবনের শেষ অবধি পাতায়ায় সত্যের অভয়ারণ্য এবং সামুট প্রাকাণে ইরাওয়ান যাদুঘরের মত শিল্পকর্ম তৈরি করে গিয়েছেন।
  
  সাম্প্রতিক ঘটনাগুলি 
  ২০০৬ সালে, মার্কিন যুক্তরাষ্ট্রের রিয়েলিটি শো আমেরিকান নেক্সট টপ মডেল ৬ষ্ঠ পর্বের ফাইনাল অনুষ্ঠানের জন্য সেন্ট প্যাভিলিয়নকে রানওয়ে হিসাবে ব্যবহার করে। মডেল শো এর জগতে এই অনুষ্ঠানটি ছিলো একটি অন্যতম বৃহৎ অনুষ্ঠান। তাছাড়া স্যানফেট দুর্গের মডেলকে পটভূমিতে রেখে বিজয়ীদের নাম ঘোষণা করা হয়েছিলো।
  
  ২০০৯ সালের ২৯ সেপ্টেম্বর, গণতন্ত্রের জন্য গণজোট (পিএডি) থেকে ৫০০ জন কর্মী এনসিয়েন্ট সায়ামের প্রাহা বিহার মন্দিরের মডেলটিতে প্রতিবাদ করেছিলেন। তারা দাবি করেছিল যে মন্দিরটি থাইল্যান্ডের, যদিও হেগ এর আন্তর্জাতিক আদালত (আইসিজে) রায় দিয়েছে যে মন্দিরটি কম্বোডিয়ার অন্তর্গত।
  
  স্থাপত্য সময়ক্রম
  প্রাচীন শ্যামে বিভিন্ন যুগের স্থাপত্য নিদর্শনগুলো প্রদর্শিত হচ্ছে। সময়যুগগুলো পর্যায়ক্রমে নিম্নরূপ:
  
   প্রাগৈতিহাসিক
   ভরভতী [Dvaravati] (১১শ-১৬শ শতাব্দী বুদ্ধযুগ)
   শ্রিভিছায়া [Srivichaya] (১৩শ-১৮শ)
   খ্‌মের বা প্রাচীন খেমার (১৬শ-১৮শ)
   লানা [Lanna] (১৬শ-২৫শ)
   ল্যান চ্যং [Lan Chang] (১৬শ-২১শ বুদ্ধযুগ)
   হারিপুনচাই [Hariphunchai]  (১৭শ-১৯শ)
   সুখথাই [Sukhothai] (১৭শ-২০শ )
   অথং [Authong] (১৭শ-২০শ )
   উথ্থায়া [Ayutthaya] (১৯শ-২৪শ)
   থনবুরি [Thonburi] (২৪শ)
   রত্নাকোসিন [Rattanakosin] (২৫শ)
  
  বর্ণনা
  
  প্রাচীন শ্যামের কাঠামোর বিন্যাস হয়েছে থাইলান্ডের বিন্যাসের অনুকরনে। তাই প্রবেশদ্বার থেকে থাইল্যান্ডের মানচিত্রের সাদৃশ্যপূর্ণ দক্ষিণ অঞ্চল থেকে যাত্রা শুরু করে মধ্য অঞ্চল পার হয়ে উত্তর-পূর্ব অঞ্চল পর্যন্ত ঘুরে আসতে হয়। ভ্রমনের সুবিধার্থে ৮০০ রাইয়ের বেশি অঞ্চলে এখানে প্রত্নতাত্ত্বিক সাইটগুলিতে শ্রেণিবদ্ধ করা রয়েছে। বিভাগগুলি কেন্দ্র, উত্তর, দক্ষিণ, পূর্ব এবং উত্তর-পূর্বাঞ্চলীয় ৫ টি অঞ্চলে বিভক্ত। দক্ষিণ অঞ্চল থেকে দেখা শুরু করতে হয়। দক্ষিণাঞ্চলে প্রাচীন কালের সুন্দর শিল্প ও সংস্কৃতির নিদর্শন পাওয়া যাবে যার মধ্যে রয়েছে ফোর বোরোমমাটহাট, নাখন সি ঠাম্মারত প্রদেশ, ফ্রে বোরম দ্যা ছাইয়া সুরত থানি প্রদেশ, মনোহরা মন্দির, পালওয়ান শিশির মন্দির, ফাং এনজিএ প্রদেশ ইত্যাদি। মধ্য অঞ্চলে গুরুত্বপূর্ণ পর্যটন আকর্ষণ রয়েছে সি স্যানফেট আরশ হল, রুন খুন ফেন আরন হল, দুসিত মহা প্রসত আরশ হল, থোনবুরি হল, প্রাচীন ভাসমান বাজার ইত্যাদি। ভাসমান বাজারে  অনেকগুলি দোকান এবং প্রাচীন রেস্তোঁরা রয়েছে। রয়্যাল ট্রেলোককনাটের সময় নির্মিত সিংহাসনের চারপাশের সৌন্দর্য দেখার জন্য হেটে উত্তরে চলে যেতে হবে। প্রাসাদের ভিতরের  ছাদের স্তম্ভগুলি থেকে খুলে নিয়ে আসা বিভিন্ন আলংকারিক নিদর্শন এবং দুর্দান্ত গিল্ডেড স্টুকো ডিজাইন সহ সুন্দর প্রাচীর রাখা আছে। আরো আছে নকশী কাচ দিয়ে সজ্জিত তারকা নকশার চমৎকার সিলিং। উত্তর-পূর্বে এসে যদি ভ্রমন শেষ হয় তাহলে  কোরাটের নাথন ফানোম প্রদেশ, প্রসত হিন ফানম রুং, বুড়ি রাম, হিন ফিমাই প্রসাত, ইত্যাদি দেখার সুযোগ হবে।
  
  প্রাচীন শহরে ভ্রমন করতে হলে একটি পুরো দিন, সকাল থেকে সন্ধ্যা বরাদ্দ হওয়া উচিত। ভ্রমণের জন্য সবচেয়ে ভালো হচ্ছে হাঁটাচলা, কিংবা সাইকেল চালানো। তবে দ্রুত এবং সহজ চলাচলের জন্য ট্রাম রাইড এবং ব্যক্তিগত ড্রাইভিংয়ের সুযোগ আছে। যার হাঁটার শক্তি আছে, তার পক্ষেই সম্ভব প্রাহা বিহার মন্দির, দর্শনীয় ক্লাসিক পয়েন্ট ফ্রে নখোন সি থম্মারাত, বুদ্ধের ধ্বংসাবশেষ সুরত থানি প্রদেশ ছাড়াও প্রাচীন শহরটির আরো কিছু রোমাঞ্চকর অংশকে পুরোপুরি উপভোগ করা।
  
  মানচিত্র
  
  প্রতিকৃতি তালিকা
  
  তথ্যসূত্র
  
  আরও পড়ুন 
  Muang Boran, In the Ancient City (Bangkok: Muang Boran Publishing House, 1980).
  Muang Boran, Muang Boran: A Nostalgic Look (Bangkok: Muang Boran Publishing House, 1988).
  Penny Van Esterik, Materializing Thailand (Oxford: Berg, 2000), pp. 114–118.
  ยุคสมัยทางศิลปะ. (n.d.). Retrieved February 3, 2017, from http://ancientcitygroup.net/ancientsiam/th/historical-timeline/
  About us. (n.d.). Retrieved February 3, 2017, from http://ancientcitygroup.net/ancientsiam/th/acontent/21.html
  
  বহিঃসংযোগ 
  
  বিষয়শ্রেণী:উদ্যান
  বিষয়শ্রেণী:থাইল্যান্ড
  বিষয়শ্রেণী:সামুট প্রাকান প্রদেশে ভবন ও স্থাপত্য
  বিষয়শ্রেণী:থাইল্যান্ডে ভ্রমন কেন্দ্র
  বিষয়শ্রেণী:থাইল্যান্ডে ঐতিহাসিক স্থাপনা
  বিষয়শ্রেণী:এ এস এ আর্কিটেকচারাল কনজার্ভেশন পদকপ্রাপ্ত
title: প্রাচীন শ্যাম